પ્રોડ્યુસર-ડિરેક્ટર મનોજ શાહનું ગુજરાતી નાટક ‘મોહનનો મસાલો’ રવિવારે સવારે ૯ વાગ્યે અમદાવાદની સાબરમતી જેલમાં ભજવાશે. મહાત્મા બન્યા એ પહેલાં ગાંધીજી એક સામાન્ય માણસ મોહનદાસ કરમચંદ ગાંધી હતા. મોહનદાસમાંથી મહાત્મા બનવાની પ્રક્રિયા કેવી હતી અને એ કેવા સંજોગોમાં શરૂ થઈ એ વાતને નાટક ‘મોહનનો મસાલો’માં દર્શાવવામાં આવી છે. સાબરમતી જેલમાં અંદાજે ૧૫૦૦ જેટલા કેદીઓ છે. આ કેદીઓ સામે નાટક ભજવાઈ રહ્યું હોય એવું છેલ્લાં ૧૦ વર્ષમાં તો બન્યું હોવાનું કોઈને યાદ નથી.